ປະເທດເພື່ອນບ້ານ ຂອງເຢເມັນ ປະນາມ ການຢຶດອຳນາດ ຂອງພວກ Houthi
ສະພາ​​ຮ່ວມ​ມື​ເຂດ​ອ່າວ​ເປີ​ເຊຍ ທີ່​ປະກອບ​ດ້ວຍ 6 ປະ​ເທດ ໄດ້​ປະນາມ ​ການຢຶດ​ອຳນາດ​ ໃນເຢເມັນ ດ້ວຍການກໍ່ລັດຖະປະຫານ ​ຂອງ​ພວກ​ກະບົດ ແລະວ່າ ຍອມຮັບເອົາບໍ່ໄດ້.
— ບັນດາປະເທດເພື່ອນບ້ານ ໃນເຂດອ່າວເປີເຊຍຂອງເຢເມັນ ໄດ້ປະນາມການຢຶດເອົາອຳນາດ ໃນປະເທດດັ່ງກ່າວ ໂດຍ ພວກກະບົດຊາວ Shi’ite ໃນວັນເສົາວານນີ້ ວ່າ ເປັນການ ໃນຂະນະທີ່ພົນລະເມືອງເຢເມັນຫຼາຍ ພັນຄົນ ພາກັນລົງສູ່ຖະໜົນຫົນທາງ ເພື່ອເດີນຂະບວນປະທ້ວງ ຕໍ່ການຢຶດເອົາອຳນາດນັ້ນ ສະພາຮ່ວມມືເຂດອ່າວເປີເຊຍ ທີ່ປະກອບດ້ວຍ 6 ປະເທດ ນຳ ໂດຍຊາອຸດີອາເຣເບຍ ແລະ ສະຫະລັດອາຣັບເອມີເຣສ ທີ່ປົກຄອງ ໂດຍນິກາຍ Sunni ທັງສອງປະເທດນັ້ນ ໄດ້ເອີ້ນການກະທຳຂອງ ພວກກະບົດ Houthi ວ່າເປັນ ທີ່ຮັບເອົາບໍ່ໄດ້ ພວກເຂົາເຈົ້າກ່າວວ່າ ມັນເປັນການຂົ່ມຂູ່ຕໍ່ຄວາມໝັ້ນຄົງ ແລະ ສະຖຽນລະພາບຂອງເຢເມັນ ແຕ່ຜູ້ນຳພວກກະບົດ ທ່ານ Abdel-Malak al-Houthi ໄດ້ກ່າວປ້ອງກັນການຢຶດເອົາອຳ ນາດ ຢູ່ໃນຄຳຖະແຫລງ ເມື່ອວັນເສົາວານນີ້ ວ່າ ມັນເປັນການຖົມຊ່ອງຫວ່າງທາງການເມືອງ ແລະນອນຢູ່ໃນຜົນປະໂຫຍດຂອງຊາວເຢເມັນ ນອກຈາກການປະທ້ວງຢູ່ໃນຫຼາຍໆຫົວເມືອງຂອງເຢເມັນ ລວມທັງນະຄອນຫລວງ Sana’a ແລ້ວ ລະເບີດລູກນຶ່ງໄດ້ແຕກຂຶ້ນໃນວັນເສົາວານນີ້ ໃກ້ໆກັບທຳນຽບປະທານາທິບໍດີ ທີ່ໄດ້ເຮັດໃຫ້ມີຜູ້ໄດ້ຮັບບາດເຈັບຢ່າງນ້ອຍ 3 ຄົນ ກຸ່ມທະຫານບ້ານ Houthi ໄດ້ຍຸບສະພາໃນວັນສຸກຜ່ານມາ ແລະໄດ້ປະກາດແຜນການ ປົກຄອງເຢເມັນ ທີ່ມີຊາວ Sunni ເປັນຊົນກຸ່ມໃຫຍ່ໃນປະເທດ ຊຶ່ງຕັ້ງຢູ່ແຫລມ ອາເຣເບຍ ທາງກຳໃຕ້ຂອງຊາອຸດີ ອາເຣເບຍ ຢູ່ໃນຖະແຫຼງການສະບັບນຶ່ງ ທີ່ອອກທາງໂທລະພາບ ພວກ Houthi ກ່າວວ່າ ພວກເຂົາຈະປ່ຽນຈຳນວນສະມາຊິກສະພາແຫ່ງຊາດ ດ້ວຍ 551 ສະມາຊິກ ຊຶ່ງຈະຕ້ອງເລືອກເອົາສະພາປະທານາທິບໍດີ ຈຳ 5 ຄົນ ທີ່ຈະປົກຄອງເຢເມັນ ເປັນເວລາດົນເຖິງ 2 ປີ ພວກກະບົດ Houthi ໄດ້ບຸກເຂົ້າໄປໃນນະຄອນຫລວງ Sana'a ໃນເດືອນກັນຍາ ປີກາຍນີ້ ແລະ ໄດ້ປິດລ້ອມ ທຳນຽບປະທານາທິບໍດີ ເມື່ອເດືອນແລ້ວນີ້ ຊຶ່ງກົດດັນໃຫ້ ປະທານາທິບໍດີ ທີ່ໜຸນຫຼັງໂດຍສະຫະລັດ ທ່ານ Abd Rabbuh Mansour Hadi ແລະ ຄະນະລັດຖະບານຂອງທ່ານ ລາອອກຈາກຕຳແໜ່ງ